Silent Hill (film)

Silent Hill er en skrekkfilm fra 2006. Den er en del av Silent Hill-serien. Den ble regissert av Christophe Gans, og Roger Avary stod for manuset.

Handling 
Rose Da Silva og ektemannen Christopher blir forstyrret av deres adopterte datter Sharons konstante søvngjengeri og mareritt om Silent Hill, en by i West Virginia som ble forlatt på 1970-tallet på grunn av en massiv kull-brann. Rose er desperat etter å finne en løsning, så hun tar med seg Sharon på en reise til Silent Hill i håp om å finne en løsning. Men hennes uberegnelige oppførsel bekymrer politibetjent Cybil Bennett, når han møter dem ved en bensinstasjon underveis til Silent Hill. Når de kommer frem til Silent Hill, går en jente ut på veien - noe som får Rose til å krasje bilen. Hun våkner senere opp i en tåkete dimensjon av Silent Hill, og hun innser at Sharon er savnet.

Rose leter etter Sharon i byen, og følger etter jenta hun hadde lagt merke til rett før hun krasjet bilen. Byen går plutselig over til en marerittaktig verden bebodd av umenneskelige monstre. Cybil møter og forsøker å arrestere Rose. Men når de prøver å komme seg til den lokale politi-stasjonen, innser de at de er fanget. Alle veier ut av byen ender nå ved en mystisk klippe. Rose møter en rekke andre umenneskelige skapninger, og får høre om Alessa Gillespie, en ung jente som ble brent på bålet etter å ha blitt anklaget for å være en heks. Alessas mor Dahlia vandrer også rundt i gatene som en utstøtt, og har skyldfølelse etter hennes uaktsomhet som førte til Alessas lidelser.

I den virkelige verden leter Christopher etter den forlatte byen sammen med politimannen Thomas Gucci, men de finner ingenting. Byen fremstår for dem rett og slett som et falleferdig, forlatt område blottet for tåke eller skapninger. Gucci avslører senere at han bodde i Silent Hill og reddet Alessa fra brannen. Han oppfordrer Christopher til å avslutte sitt meningsløse søk. Rose utforsker i mellomtiden en kjeller, men blir barrikadert av en gruppe vansirede sykepleiere. Hun sniker seg forbi dem. I et tilbakeblikk avsløres det at Alessa ble stigmatisert av de andre innbyggerne for å være født utenfor ekteskap. Alessa ble også voldtatt av en vaktmester som jobbet for skolen hun studerte ved.

Skuespillere 
 Radha Mitchell som Rose Da Silva, moren til Sharon
 Sean Bean som Christopher Da Silva, faren til Sharon, og ektemannen til Rose
 Laurie Holden som Cybil Bennett. En politimann som følger etter Rose til Silent Hill.
 Jodelle Micah Ferland som Alessa Gillespie, som barn
 Lorry Ayers som den voksne Alessa Gillespie
 Deborah Kara Unger som Dahlia Gillespie, moren til Alessa
 Alice Krige som Christabella
 Kim Coates som Thomas Gucci, en politimann
 Tanya Allen som Anna. Hun ble født ved Silent Hill, og kjenner ikke til den virkelige verden
 Roberto Campanella som Pyramid Head, et humanoid-lignende monster
 Nicky Guadagni som Eleanor, moren til Anna.
 Emily Lineham som Lisa Garland, en sykepleier
 Eve Crawford som Margaret, rektor ved barnehjemmet som Sharon ble adoptert fra.

Referanser

Eksterne lenker 
 
 

Silent Hill
Filmer fra 2006
Franske skrekkfilmer
Filmer lagt til Vest-Virginia